пародии за Борци
Запорожец се врязва в Мерцедес. Излизат мутрите и започват да ръмжат на дядото. А дядото спокойно им казва:
- Момчета, какво сте се развикали!? Я по-добре да пийнем чай с курабийки!
- Дядка, ти полудя ли? Тръгвай да оформяме документите за жилището ти!
- Момчета, уважете стареца, хайде първо да пийнем чай с курабийки!
Мутрите се спогледали и какво да правят, отишли в едно кафене. Дядото вади от пазвата си стара медна лампа, потрива я и отвътре излиза дух.
- Хайде миличък, искаме чай с курабийки!
- Момент, Господарю!
И на масата се появили чай с курабийки. Мутрите седят с отворени уста.
- Дядо, продай ни лампата!
- Не, момчета, не мога.
- Молим ти се, дядо, продай ни лампата! Ще ти дадем един милион долара.
- Момчета, недейте така!
- Молим ти се, дядо, продай ни лампата! Ще ти дадем два милиона долара.
- Ще трябва да си помисля, момчета.
Накрая им продал лампата и си тръгнал. Мутрите викат духа и му заповядват:
- За начало искаме по 10 милиона долара за всеки от нас.
- Неее, мои нови господари. Аз съм специалист само по чая с курабийки!